Хърбърт Рийд
Жертви на бомбардировка

Превод от английски: Василка Хинкова, Владимир Филипов, —

chitanka.info

Куклите са по-румени от тези деца.

Не бяха стъклени тия детски очи, а живи, лъчисти,

с тъмни зеници, в чиито живачени погледи

светеше слънцето. Устните бледи сега

бяха топли, кървавоалени,

но кръвта бе затворена в тъканта на плътта,

а не беше съсирена в косите сплъстени.

Кръвта в тия плитчини сенчести

като ален цвят не тъмнееше

преди малко.

Мъртви са тия лица,

сивовосъчни като гнезда на оси.

От изпепелени въглени по-пепеляви са.

Те лежат във редици

като книжни фенери,

в една нощ неспокойна окъсани —

и угаснали на разсъмване.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.